Fredag tager Aarhus Kommune og Brabrand Boligforening første spadestik til Generationernes Hus. Et byggeri på Aarhus Ø for alle generationer.

Annonce

AARHUS: I princippet kan man tilbringe hele sit liv i det hus, som Aarhus Kommune og Brabrand Boligforening fredag 5. januar tager første spadestik til. Generationernes Hus på Aarhus Ø rummer både en daginstitution og plejeboliger samt alt det ind i mellem: 40 ungdomsboliger, 40 familieboliger, 24 boliger til voksne med handicap og 100 plejeboliger. Ikke fordi det er meningen, at man skal bo hele livet i Generationernes Hus. Det ville nok også blive lidt kedeligt. Nej, meningen er at skabe fællesskaber på tværs af generationer. I stedet for den måde, man i dag gør det på, så børnehaven ligger her, parcelhuset der og ældrebolig og plejehjem et helt tredje sted.

Generationernes hus Adresse: Thit Jensens Gade 1, Aarhus Ø.



Etagekvadratmeter: Cirka 27.400 kvadratmeter. Entreprisesum: 365 millioner kroner eksklusiv moms. Vinder af totalentreprise: Jørgen Friis Poulsen A/S Arkitekt: KPF Arkitekter, RUM Landskabsarkitekt: Kragh & Berglund. Ingeniør: Sweco A/S www.generationerneshus.dk

Ud over boliger rummer Generationernes Hus blandet andet multisal, torve, fælleskøkken og værksteder.

Konsekvensen: De eneste gange, en plejehjemsbeboer ser et børnehavebarn, er hvis børnehaven går forbi ude på fortovet. Sådan bliver det ikke i Generationernes Hus, der er første bygning af sin art i Danmark. - Det er første gang i Danmark, at der bliver skabt rammer for et mix af alle generationer og mennesker med forskellig baggrund og behov i samme hus. Aarhus skaber et unikt og attraktivt tilbud til mennesker, som vil mødes og indgå i fællesskaber. Generationernes Hus vil samtidig åbne sig for naboerne på Aarhus Ø, skriver Birgitte Andreasen, der er projektchef i Generationernes Hus, i en pressemeddelelse.

Annonce

Hus med fire bygherrer